Document ID: /roh_data/filtered/fineweb-2-filterrobots_roh.jsonl.gz/19601

La basa per pudair pajar il bigliet per il tren e per l’auto da posta furma l’app «lezzgo». Quella vegn duvrada gia oz tar singuls purschiders. Per il test en l'entira Svizra è l'app vegnida schlargiada tar «lezzgoPlus».
Pajar a la fin dal viadi
Per ils clients sa mida ch’els ston pajar lur bigliet cura ch’il viadi è a fin tenor il sistem dal Post Price Ticketing, communitgeschan las interpresas da transport. Ellas garanteschan a las utilisadras ed als utilisaders in pretsch unitar. Tuts passagiers duain pajar per il medem traject il medem pretsch. La calculaziun succeda davostiers cun las tariffas che valan oz.
Era la Viafier retica ha lantschà in sumegliant sistem da pajament cun ina app ma ella n’appartegna betg a la rait cun las Viafier federalas svizras.
RR novitads 12:00